Publication: Magyar Közlöny
Issue: MK-2011-55 (Year: 2011, Number: 55)
Era: contemporary
Section: 1. melléklet a 25/2011. (V. 26.) NFM rendelethez
Paragraph Index: 106

b) abból a kiegészítõ anyagból, amelyet ugyan bemutatnak a mûszaki szolgálatnak, de nem kell csatolni a típusjóváhagyási kérelemhez, és amelynek magában kell foglalnia a kibocsátáscsökkentõ segédstratégia által módosított paramétereket és a stratégia mûködésének peremfeltételeit, különösen a következõket: ba) a hatékony kibocsátáscsökkentést eredményezõ üzemanyagrendszer és más fontos rendszerek [kipufogógáz-visszavezetõ rendszer (EGR) vagy reagensadagolás] szabályozási logikájának, az idõzítési stratégiáknak, valamint a »ki-be« kapcsolási pontoknak a leírása valamennyi üzemmódra; bb) a motoron alkalmazott valamennyi kibocsátáscsökkentõ segédstratégia használatának indokolása, a szennyezõanyag-kibocsátásra gyakorolt hatásokat bemutató anyag és mérési adatok kíséretében; az indokolás alapulhat mérési adatokon, megalapozott mûszaki elemzésen vagy a kettõ kombinációján; bc) az NOx-szabályozás helytelen mûködésének felismerésére, elemzésére és diagnosztizálására használt algoritmusok vagy (adott esetben) szenzorok részletes leírása; bd) a 8.4.7.2. pontban említett követelményeknél használt tûréshatárok, az alkalmazott módszertõl függetlenül. 8.3.3.2. A 8.3.3.1. pont b) alpontjában említett kiegészítõ anyagot a jóváhagyó hatóság kérésére a rendelkezésére kell bocsátani. A hatóság ezen iratanyag tekintetében – üzleti érdekére hivatkozással a gyártó által benyújtott kérelem alapján – további ügyfelek iratbetekintési jogát korlátozza (ezen iratanyagot bizalmasan kezeli). 8.4. Az NOx-szabályozásra szolgáló megoldások helyes mûködését biztosító követelmények 8.4.1. A gyártónak – a 2. számú melléklet 1. függelék 2. pontjában és a 2. számú melléklet 3. függelék 2. pontjában meghatározott dokumentumokat használva – az NOx-szabályozásra szolgáló intézkedések mûködési jellemzõit teljes mértékben leíró információt kell benyújtania. 8.4.2. Reagenst igénylõ kibocsátáscsökkentõ rendszer esetében a gyártónak – a 2. számú melléklet 1. függelék 2.2.1.13. pontja és 3. függelék 2.2.1.13. pontja szerint – meg kell adnia a reagens jellemzõit, ideértve a reagens típusát, a feloldott reagens koncentrációját, az üzemi hõmérsékleti feltételeket, valamint a reagens összetételére és minõségére vonatkozó nemzetközi szabványokra való hivatkozást. 8.4.3. A motor kibocsátáscsökkentõ stratégiájának mûködnie kell a Közösség területén szokásosan elõforduló minden környezeti feltétel mellett, különösen alacsony környezeti hõmérsékletek esetében is. 8.4.4. A gyártónak igazolnia kell, hogy reagens használata esetén a típus-jóváhagyási eljárás során alkalmazandó kibocsátásmérési ciklus alatt az ammóniakibocsátás nem haladja meg a 25 ppm átlagértéket. 8.4.5. Ha a nem közúti mozgó gépekre különálló reagenstartályokat szerelnek fel vagy kapcsolnak hozzájuk, biztosítani kell a tartályban található reagensbõl való mintavételt. A mintavételi pontnak speciális szerszám vagy eszköz használata nélkül is könnyen hozzáférhetõnek kell lennie. 8.4.6. Használati és karbantartási követelmények 8.4.6.1. A típusjóváhagyást az 5. § (3) bekezdésének megfelelõen ahhoz a feltételhez kell kötni, hogy a nem közúti mozgó gépek kezelõit legalább az alábbiakat magában foglaló írásbeli használati utasítással látják el:

Source: https://magyarkozlony.hu/hivatalos-lapok/377e6cc0b5bf15c539b83b411abe202778b0df77/dokumentumok/c1ba1061c923be2f8bc15f54da03ddf6dab6c4c9/letoltes